b'\n_START_ARTICLE_\nMini-LP\n_START_PARAGRAPH_\nMini-LP ali mini-album je kraj\xc5\xa1i glasbeni album, ki se po navadi prodaja po ni\xc5\xbeji ceni kot album, za katerega velja, da je obi\xc4\x8dajne dol\xc5\xbeine. Od EP-ja se lo\xc4\x8di po tem, da obi\xc4\x8dajno vsebuje ve\xc4\x8d posnetkov in traja nekoliko dlje. Izraz mini-LP ne pomeni za Japonsko zna\xc4\x8dilnih CD-jev v papirnatih ovitkih.\n_START_SECTION_\nZgodovina\n_START_PARAGRAPH_\nMini-LP-ji so postali popularni v zgodnjih 1980-ih letih pri glasbenih zalo\xc5\xbebah, ki so \xc5\xbeelele predstaviti glasbo skepti\xc4\x8dnim kupcem, ki niso \xc5\xbeeleli kupiti dalj\xc5\xa1ih in dra\xc5\xbejih albumov normalne dol\xc5\xbeine. Ve\xc4\x8d mini-LP-jev je bilo izdanih \xc5\xbee v poznih 1970-ih. Vinilne plo\xc5\xa1\xc4\x8de so bile navadno 12- ali 10-in\xc4\x8dne, vklju\xc4\x8devale so okoli sedem pesmi, ki so trajale 20 do 30 minut.'